**Richard Berry, Jr.** (født 11. april 1935 i Extension, Louisiana, USA, død 23. januar 1997, Los Angeles, USA) var en amerikansk musikkartist og låtskriver. Hans mest berømte verk er rock’n’roll-standarden «Louie Louie», som finnes i en mengde coverversjoner. Den ble skrevet i 1956, men ble en større hit The Kingsmen i 1960. Berry platedebuterte i 1953. Genremessig begynte han med doo-wop, men ble tilskyndet en overgang til soul gjennom 1960 og -70-årene.

Berry platedebuterte med en vokalgruppe, og opptrådte med diverse bandnavn: The Hollywood Blue Jays, The Flairs, The Crowns, The Dreamers og The Pharaohs. Ved siden av gjorde han soloinnspillinger. Blant Berrys mest berømte bidrag på plate, er bassvokalen på «Riot In Cell Block No. 9» av The Robins og som stemmen til Henry i duett med Etta James på «Roll With Me Henry (The Wallflower)».

«Louie Louie» handler om en sjømann fra Jamaica som forteller bartenderen Louie om hvor mye han savner kjæresten. Teksten var imidlertid så vanskelig å tyde i versjonen av The Kingsmen at enkelte gjettet at innholdet var pornografisk og ble støtt av tolkningen sin. FBI satte i gang etterforskning og foretok to avhør av Berry, uten at det endte med tiltale. Sangen kom først ut på B-siden av «You Are My Sunshine». Berry hentet inspirasjon til det enkle riffet på «Louie Louie» fra danselåten «El Loco Cha-Cha» av Rene Touzet. Konseptet med bekjennelse til en bartender i teksten, er inspirert av «One for My Baby» av Harold Arlen og Johnny Mercer, mest kjent i en versjon av Frank Sinatra. Den lengtende sjømannen er inspirert av «Havana Moon», en låt av Chuck Berry.

Frank Zappa kalte «Louie Louie» for et arketypisk amerikansk musikalsk ikon. The Kinks ga ut en coverversjon i 1964 på EP-en *Kinksize Session*, og tok den med på albumet *Kinks-Size* året etter. Motörhead ga låten ut på singel i 1978, og kom seg til 68.-plass på hitlistene i Storbritannia med den.

Referanser
----------

1. ↑   Autorités BnF, BNF-ID 139996046[Hentet fra Wikidata]
2. 1 2   Find a Grave, Find a Grave 10269, besøkt 9. oktober 2017[Hentet fra Wikidata]
3. 1 2   Internet Broadway Database, Internet Broadway Database person-id 497230, besøkt 9. oktober 2017[Hentet fra Wikidata]
4. 1 2   Social Networks and Archival Context, oppført som Richard Berry (musician), SNAC Ark-ID w6wh3wbf, besøkt 9. oktober 2017[Hentet fra Wikidata]
5. ↑   Autorités BnF, data.bnf.fr, besøkt 10. oktober 2015[Hentet fra Wikidata]
6. 1 2 3 4  «Richard Berry Biography» hos *Oldies.com*
7. 1 2 3 4  Jon Pareles: «Richard Berry, Songwriter of 'Louie Louie,' Dies at 61» i *The New York Times* 25. januar 1997
8. ↑  Om «Louie Louie» på *KindaKinks*
9. ↑  Om «Louie Louie» på Official Charts

Eksterne lenker
---------------

* (en) Richard Berry på Internet Movie Database Rediger på Wikidata

* (en) Richard Berry hos Internet Broadway Database Rediger på Wikidata
* (en) Richard Berry på Discogs Rediger på Wikidata

* (en) Richard Berry på MusicBrainz Rediger på Wikidata

* (en) Richard Berry på Genius — sangtekster Rediger på Wikidata

* (en) Richard Berry på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** BNE **·** MusicBrainz **·** Discogs **·** AllMusic
 |